cyanic-selkie/wikianc huggingface dataset:
הצי הישראלי
תנועות ומועדוני שיט
פעילות ימית ענפה מתבצעת בחופים גם במסגרות תנועת נוער כמו "צופי ים" ותנועות ימיות של מכבי, הפועל וזבולון. פעילות נרחבת ומתפתחת, מקיימת במועדוני שיט סירות ויאכטות בגדלים שונים, בהם מועדונים לסקיפרים להם כתות לימוד להסמכת משיט של משרדי התחבורה והתקשורת. הכשרת משיטים (משיט- הסמכת משרד התחבורה להשיט כלי שיט מאופנוע ימי עד סירת מנוע. סירה- כלי שיט עד 7 מטר אורך) מתקיימת לרמות שונות של הסמכה על כלי שיט, ולדרוג המסמיך לסוג ולגודל הכלי, והרשאה כ"משיט חופי" (משיט 30) ועד "משיט בינלאומי" (משיט 60), להרשאה כ"משיט מסחרי" (משיט 40) ולרמות ודרגות פיקוד על ספינות (ספינה-כלי שיט עד משקל 100 טון ועד 24 מטר אורך), רובם ככולם ממוקמים במרינות, מעגנות ונמלים.
Live in Hyde Park
Live in Hyde Park הוא אלבום ההופעה הראשון - ואלבום כפול - ששוחרר על ידי הרד הוט צ'ילי פפרז. האלבום הוקלט בשלוש הופעות ליליות שוברות שיאים בהייד פארק בלונדון ב-19, 20 ו-25 ביוני 2004. שלוש ההופעות האלה עקפו את השיא של הביטלס ונהיו ההופעות הרווחיות ביותר בהיסטוריה.
מתוך שמונה אלבומי האולפן שיצאו לפני Live In Hyde Park, נוגנו שירים רק משלושה מאלבומים אלו - Blood Sugar Sex Magik, Californication ו-By The Way. בעוד שמהאלבום Californication נוגנו תשעה שירים ומהאלבום By The Way נוגנו שישה שירים, מהאלבום Blood Sugar Sex Magik נוגנו רק שני שירים - "Under The Bridge" ו-"Give It Away". נוסף על כך, בהופעה נוגן השיר "Fortune Faded", המופיע באלבום ה-"Greatest Hits" של הלהקה, וכמו כן השירים "Leverage of Space" ו"Rolling Sly Stone", אשר ככל הנראה הוקלטו באותם סשנים שבהם הוקלט "Fortune Faded", וההקלטה הרשמית היחידה שלהם כרגע היא באלבום זה. שיר נוסף מאותם סשנים, "(Mini-Epic (Kill For Your Country", נוגן גם הוא בהופעה אך לא נכלל באלבום.
על עטיפת הדיסק מופיע גבו של אנתוני קידיס.
נון-קונפורמיזם
נוֹן-קוֹנְפוֹרְמִיזְם (על פי האקדמיה ללשון העברית: אִי-תַּלְמָנוּת) היא התנהגות המנוגדת להתנהגות הקונפורמית, שבה אדם מתאים את עצמו ואת עמדותיו לנורמות מוסכמות בחברה מסוימת. כלומר, נון-קונפורמיזם היא התנהגות שבה אדם "הולך נגד הזרם" ולא מוכן להיכנע ללחץ חברתי או לנורמות ומסורות חברתיות.
לנוֹן-קוֹנְפוֹרְמִיזְם תפקיד חשוב במניעת התבססות שלטון סמכותני (פשיסטי, מיליטריסטי) או יחידני (רודני, דיקטטורי). הנאציזם לדוגמה, בנה את כוחו על בסיס הקונפורמיזם בקרב העם, בעוד הנון-קונפורמיזם היווה התנגדות לאותו משטר.
ישנם שני סוגים של התנהגויות נון-קונפורמיסטיות: התנהגות נונקונפורמיסטית והתנהגות אנטי-קונפורמיסטית.
נון-קונפורמיזם, כמו אנטי-קונפורמיזם, היא גישה שבה היחיד מתנגד להיכנע ללחץ חברתי מצד הקבוצה. אך לשתי הגישות סיבות שונות להתנגדותם לדעת הקבוצה:
האנטי-קונפורמיסט מתנגד לדעת הקבוצה בשל רצונו להיות שונה ממנה באופן עקרוני וטבעי. הנון-קונפורמיסט מתנגד לדעת הקבוצה בשל נאמנותו לדעתו ולהשקפותיו. בשל התנהגות זו עשוי הנון קונפורמיסט להשפיע על דעת הקבוצה ולגרום לחלק מחבריה ללכת בעקבותיו.
קיימים כמה מצבים שבהם ישפיע הנון-קונפורמיסט על הקבוצה:
מיסוי בישראל
מיסוי בישראל חל על יחידים ועל חברות, על פי חוק יסוד: משק המדינה.
היסטוריה
שורשיו של המיסוי בישראל הם בשלטון העות'מאני ובשלטון הבריטי, שקדמו להקמת המדינה.
מכס
המכס, כמס המוטל על סחורה המועברת ממדינה אחת לשנייה, הופיע לראשונה במאות ה-18 וה-19. עד אז הוטל המס על העברת סחורות בדרך של תשלום עבור השימוש בדרכים, מעבר בגשר שעל פני נהר, שימוש בנמל וכן עבור הגנה בהעברת אנשים או סחורות ממקום למקום. מדיניות המכס בארץ ישראל בתקופה העות'מאנית נקבעה בהתאם לעקרונות השיטה הטורקית בעניין ועד שנת 1838 חל איסור על סחר חוץ. בשנת 1838, שנת הרפורמות הגדולות בטורקיה, בוטל האיסור על יבוא ויצוא סחורות בחוזים מסחריים ונקבע מכס על יבוא בשיעור של 5% מערך הסחורה ומכס על יצוא בשיעור של 2.12%.
הבסיס החוקי לגביית המכס בתקופת המנדט הונח בפקודת המכס (1929), פקודת גבול המכס (1924), פקודת תעריף המכס והפטורים (1937) ושורה ארוכה של פקודות, תקנות וצווים. עם התבססותו של השלטון המנדטורי בארץ, עלתה חשיבותו של המכס ובמרוצת הזמן, היווה המכס את המקור העיקרי להכנסותיה של הממשלה המנדטורית בכלל וממסים בפרט. עם הנהגתו של מס הכנסה בארץ, החל לרדת חלקו של המכס בכלל הכנסותיה של הממשלה המנדטורית ממסים. מרביתם של שיעורי המכס בתקופת המנדט היו שיעורים קצובים.
הקמת מדינת ישראל הביאה לשינוי במדיניות הכלכלית של הממשל בארץ ובכלל זה גם שינוי במדיניות המכס. העקרונות הבסיסיים עליהם הושתתה מדיניות המכס היו: הגדלת הכנסות, עידוד התעשייה המקומית על ידי הטלת מכס על מוצרי יבוא מוגמרים (שהיו פטורים עד אז) והרחבת מסגרת הפטור לגבי חומרי גלם וציוד לתעשייה, סיוע בשיפור מאזן התשלומים על ידי ייקורם של מוצרי היבוא בעזרת המכס המוטל עליהם ועידוד היצוא על ידי החזרת המכס לגבי חומרי גלם שהשתמשו בהם ליצור מוצרים לייצוא.
מס הכנסה
מס הכנסה הוטל בארץ ישראל, לראשונה, בתקופת המנדט הבריטי, בשנת 1941 כאשר היו בארץ כמיליון וחצי תושבים. כניסתו שינתה את פני מערכת המיסים בתקופת המנדט. הבסיס עליו הוטל המס היה "יכולת התשלום", שנקבעה על יסוד ההכנסה השנתית הכוללת תוך מתן ניכויים שונים. על ההכנסה השנתית החייבת במס הוטל מס בשיעורים העולים עם ההכנסה (שיעור המס השולי נע בין 5%-30%). עם כינונה של המדינה קיבלה הממשלה בירושה מממשלת המנדט, מחלקת מס הכנסה מצומצמת למדי. מספרם של הנישומים שהיו ידועים למחלקה זו ב-15 במאי 1948 היה 88,560. ב-21 במאי 1948 התפרסמה ההסמכה הכללית להעברת סמכויות מממשלת המנדט לממשלה הזמנית, ומכוחה סמכויות הגבייה של מושלי המחוזות לפי, בין השאר, פקודת המיסים (גבייה) ופקודת מס הכנסה, הועברו לשר האוצר.
מס ערך מוסף (מע"מ)
ב-1 ביולי 1976 פורסם חוק מס ערך מוסף והותקנו התקנות להפעלתו, שש שנים לאחר ששר האוצר פנחס ספיר מינה ועדה ציבורית בראשות השופט שלמה אשר, לבחינת ההיערכות להטלת המס מבלי לגרום לעיוותים כלכליים וחברתיים.
חוק יסוד: משק המדינה
בסעיף 1 לחוק יסוד: משק המדינה נקבע: "מיסים, מילוות חובה ותשלומי חובה אחרים לא יוטלו, ושיעוריהם לא ישונו, אלא בחוק או על פיו". בישראל מוטל מגוון רחב של מיסים, על פי חוקים מתאימים, כגון: מס הכנסה על פי פקודת מס הכנסה, מס ערך מוסף על פי חוק מס ערך מוסף, מס שכר ומס שכר ורווח על פי חוק מס ערך מוסף.
גביית המיסים בישראל מוטלת על משרד האוצר, והוא מבצע זאת באמצעות רשות המסים בישראל, שהוקמה בשנת 2004 על מנת לאחד את כל גופי גביית המיסים בישראל תחת קורת גג אחת.
שיטת המס
סמוך להכרזת המדינה נחקקה פקודת סדרי השלטון והמשפט, שקבעה כי במדינת ישראל ימשיך להתקיים עיקר גופם של החוקים והתקנות הבריטיים שנחקקו בשנות המנדט הבריטי, ובכללם חוקי המיסים, כגון פקודת מס הכנסה. במהלך השנים בוצעו תיקונים רבים בחוקי המיסים, אך שיטת המיסוי נותרה במהותה השיטה הטריטוריאלית.
מס הכנסה
מס הכנסה בישראל מעוגן בפקודת מס הכנסה. המס מחושב על ההכנסה השנתית, ושנת המס מתחילה ב-1 בינואר ומסתיימת ב-31 בדצמבר.
כל תושבי ישראל משלמים מס הכנסה על ההכנסות שלהם בישראל ומחוצה לה. תושבי חוץ חייבים במס רק על ההכנסות שלהם בישראל. החוק מגדיר תושב בישראל אם "מרכז החיים" שלו הוא בישראל, כלומר - אם אדם שהה 183 ימים או יותר בישראל בשנת המס הנוכחית, או אם אדם שהה לפחות 30 ימים בישראל בשנת המס הנוכחית וכמו כן שהה בישראל 425 ימים או יותר בשנתיים הקודמות.
מקורות ההכנסה החייבים במס מפורטים בעיקר בסעיף 2 לפקודת מס הכנסה. מקורות אלה כוללים הכנסה מעבודה ומעסק, הכנסה פסיבית מפיקדונות בבנקים ותוכניות חיסכון, הן בישראל והן בחו"ל, קצבה, דיבידנד, שכר דירה ועוד.
רווחי הון הנובעים ממכירת נכסים חייבים במס של 25%.
אף שחישוב המס הוא שנתי, גבייתו נעשית באופן שוטף: משכיר מנוכה המס בעת תשלום המשכורת, עצמאי חייב בתשלום מקדמות מדי חודש, וכדומה. לחישוב מדויק של המס יש להגיש דוח שנתי לפקיד השומה, אך מרבית השכירים פטורים מחובה זו.
מס חברות
חברות ישראליות משלמות מס על רווחיהן בישראל וברחבי העולם. חברה נחשבת לחברה ישראלית אם פעילותה מנוהלת ונשלטת בתחומי מדינת ישראל, או שהוקמה לפי חוקיה.
כאשר חברה כזו שילמה מס חברות בחו"ל, הסכום ששולם בחו"ל ינוכה מתשלומי המס בישראל, לשם מניעת כפל מס. חברות לא-ישראליות חייבות במס רק על הכנסות שמקורן בישראל.
שיעור מס חברות כיום הוא 23%.
מס ערך מוסף
מס ערך מוסף (מע"מ) חל על מרבית המוצרים ושירותים, לרבות מוצרים ושירותים מיובאים, נכון לשנת 2020, עומד שיעור המע"מ בישראל על 17%.
פריטים מסוימים פטורים ממע"מ, כגון פירות וירקות לא מעובדים, סחורות ליצוא ומתן שירותים לתושבים זרים. לצורכי חישוב מע"מ על סחורות מיובאות מוסיפים לערך הסחורה גם את עלות המכס, מס הקנייה והיטלים אחרים.
ביטוח לאומי
דמי ביטוח לאומי הם תשלום חובה שאינו מס, משום שניתנת בגינם תמורה ישירה למשלם: ביטוח המבטיח, בקרות האירוע המתאים, גמלאות מחליפות שכר (תגמולי מילואים, דמי לידה, דמי פגיעה בעבודה, דמי אבטלה ועוד). בנוסף מזכים דמי הביטוח בקצבאות שאינן תלויות בגובה דמי הביטוח, ובהן קצבת אזרח ותיק וקצבת שאירים. אופי זה של דמי הביטוח טומן בהם מס סמוי, משום שלמעשה בעלי ההכנסות הגבוהות מסבסדים את בעלי ההכנסות הנמוכות.
מס בולים
מס בולים, על מסמכים שנחתמו, בוטל בשנת 2006.
מס ריבוי דירות
מס ריבוי דירות הוטל מתחילת 2017 על מי שבבעלותו שלוש דירות מגורים ומעלה (ליתר דיוק: כאשר סך חלקי הבעלות בהן יחד הוא 249% ומעלה). בנוסף לתרומתו להכנסות המדינה נועד המס להניע את בעלי הדירות למכור דירות אלה, ובכך לתרום להורדת מחירי הדיור, שהאמירו מאוד מתחילת המאה ה-21 ועד למועד הטלת המס. מס זה בוטל בבג"ץ מס ריבוי דירות, בנימוק שבהליך החקיקה נפל פגם יסודי.
הטבות מס לעולים חדשים ותושבים חוזרים
עולים חדשים ותושבים חוזרים זכאים להטבות שונות על פי חוקי המיסים. מטרת ההטבות היא לספק תמריצים ליהודים לעלות לישראל. תושב חוזר הוא מי שהתגורר בחו"ל במשך 10 שנים או יותר, או מי ששהה בחו"ל במשך 5 שנים וחזר לישראל בשנים 2007-2009. כמו כן הוגדרו הטבות נוספות להחזרת מדענים ויזמים לישראל.
התפלגות תקבולי מס
נתונים לשנת 2019:
סך הכול גבייה בשנת 2019: 310.5 מיליארד ש"ח.
בשנת 2021 הגבייה עלתה ל384 מיליארד ש"ח.
פסל החופש
פסל החופש (באנגלית: Statue of Freedom) ידוע גם בשם פסל החירות, הוא פסל ברונזה שעוצב על ידי תומאס קרופורד, בשנת 1863. הוא הוצב על כיפת הקפיטול בוושינגטון, ארצות הברית מתוך מטרה לסמל ניצחון במלחמה ושלום. הפסל מתאר דמות נשית שחובשת קסדה צבאית ומחזיקה חרב שנמצאת בתוך נדן ביד ימין וזר דפנה ביד שמאל.
תיאור
דמות הפסל היא דמות נשית. ידה הימנית נשענת על ידית חרב בנדן ביד השמאלית היא מחזיקה זר דפנה ומגן עם 13 פסים. הקסדה שלה עטורה בזר ניצחון ועליה כרבולת נוצות. על סיכת הבגד שלה חרוטה האות U ובתוכה האות S, ראשי התיבות של 'ארצות הברית'. שכמייה אינדיאנית מוטלת על פלג גופה השמאלי. היא עומדת על גלובוס מברזל.
פסל הארד מתנשא לגובה שישה מטרים ומשקלו כ-6.8 טון (15 אלף ליבראות).
הנצחה
ראשו של הפסל נמצא על בול של ארצות הברית.
פסל החופש נמצא גם בצד האחורי של עיטור מדליית עיראק.
הפסל מתואר גם במדליה האזרחית למלחמה בטרור.
כולל קובנה
כולל קובנה (או כולל הפרושים) הוא כולל אברכים, שנוסד בקובנה שבליטא, בשנת 1877 תרל"ז, על ידי רבי ישראל מסלנט.
מטרתו המוצהרת של הכולל הייתה לשמש להכשיר אברכים לשמש כמורי הוראה. כולל קובנה היה מהכוללים הראשונים שהוקמו.
הקמתו
מטרת הקמת הכולל הייתה לאפשר לאברכים, שחפצו בכך, להמשיך וללמוד כל היום אף לאחר שנישאו, כאשר עול הפרנסה אילץ רבים לעבוד ולהתפרנס במשך מרבית היום, ומעטים מאוד המשיכו בלימודם אף אחרי הנשואים באופן מלא. הכולל היה תומך באברכים תוך מתן מלגת לימודים, לפרנסת ביתם.
קרן 'לחמן'
את רעיון הקמת 'כולל קובנא' הגה רבי אליעזר יעקב חווס מהעיירה יאנישוק, על אף שלא שימש באופן רשמי בתפקיד כלשהו, ואף לא היה בעל אמצעים. חווס הלך מיאנישוק לברלין שם התגורר אחיו רבי יוסף חיים חווס, שהיה מקורב לפרופסור עובדיה לחמן, שהתקרב ליהדות הודות לרבי ישראל סלנטר שקרבו. לחמן היה יהודי אמיד, וחווס קיווה שיאות לקחת על עצמו את החזקת הכולל או חלקו.
חווס ניפגש עם לחמן ושכנעו בדבר נחיצותו של מוסד לימודים זה, ואכן לחמן נענע לבקשתו ותרם עשרת אלפים רובל, סכום גדול באותם הימים. כמו כן הבטיח לתת תרומה שנתית של אלף רובל. את התרומות התנה לחמן בכך שאיש לא ידע על כך.
לאחר שהיה בידו סכום כסף זה, שהיה בו די על מנת להתחיל בהקמתו של הכולל, נסע אליעזר יעקב לרבי ישראל סלנטר, ששהה באותה העת בעיר ממל, והפקיד בידו את כל הסכום, על מנת שיעשה בו כראות עיניו.
רבי ישראל שראה חשיבות רבה בכולל, רצה שיעמוד בראשו רבי יצחק אלחנן ספקטור, אך הוא סירב להתמנות לראשות הכולל.
עשרה ראשונים
מיד לאחר כניסתו של רבי יצחק אלחנן לתפקיד, כינס אספה בקובנה בה השתתפו רבנים שונים, כרבי אלכסנדר משה לפידות רבי ישראל סלנטר ועוד. באספה זו הוחלט על הקמת וועד פעולה לסיוע לכולל שנקרא 'כוללי תמיכת אברכים פרושים בקובנא', מטרתו הייתה הן להרחיב את מסגרת הכולל הקובנאי, והן להרחיבו למקומות נוספים. למען מטרה זו גייסו שדרי"ם שתפקידם היה לאסוף כספים לצורך כך. רבי ישראל מסלנט ורבי יצחק אלחנן פנו לציבור הרחב במכתב כי יתגייס למען מטרה זו. ואכן בעקבות אותה אספה גויסו סכומי כסף גדולים, והכולל בקבונא התרחב ל-60 אברכים. וכן הוקמו כוללים נוספים בווילנא ובמינסק ומקומות נוספים.
אחד השדרי"ם היותר יודעים של הכולל היה רבי אברהם שינקר, שמותוקף תפקידו נסע מספר פעמים לגרמניה, והשפיע על הברון רוטשילד לסייע בכספו לכולל. הוא אף שימש בפועל כמנהל הכולל, יחד עם רבי נתן צבי פינקל, מאחר שרבי יצחק אלחנן ספקטור היה עסוק בעניינים אחרים מתוקף תפקידו האחר כרבה של קובנה. שניהם עיצבו את דמותו של הכולל, וכתלמידיו של רבי ישראל מסלנט מייסד תנועת המוסר אף החדירו לתוכו את רוח המוסר.
לאחר שנה מהקמת הכולל, כינס רבי יצחק אלחנן אספה נוספת, בה הוחלט על הצורך למנות מנהל לכולל, שבאותה העת כבר היה בפריחה. הסכמת כל הנוכחים הייתה למנות לתפקיד זה את רבי יצחק בלאזר שהיה קודם לכן רבה של פטרבורג. לאחר מינויו השקיע רבות להרחיב ולפתח את הכולל, לאחר מסע של גיוס כספים ברוסיה וגרמניה עלה בידו להכפיל את מספר הלומדים בכולל מ-60 ל-120 אברכים.
בזמן התלקחות פולמוס המוסר, פרשו רבי איצלה בלאזר והסבא מסלבודקה מניהול הכולל, וניהולו הוטל בידיו של רבי צבי הירש רבינוביץ ומקורביו.
מטרת הכולל
כאמור מטרת הכולל הייתה להכשיר אברכים על מנת שישמשו כרבנם ומרי הוראה בקהילות שונות. כך ניתן אף ללמוד מהכיתוב המופיע על גבי חתימתו הרשמית של הכולל:
רבני הכולל
במשך שנות קיומו, רבנים שונים שימשו בתפקידים שונים בכולל:
כאמור מייסדו הראשון של הכולל היה הסבא רבי נתן צבי פינקל, בראשות הכולל התמנו רבנים שונים, תחילה נתמנה רבי יצחק אלחנן ספקטור.
שנה לאחר מכן נתמנה אף רבי יצחק בלאזר לראש הכולל. ועמד בראשו בין השנים תרכ"ב-תרל"ח.
רבי צבי הירש רבינוביץ כיהן כמנהל הכולל בין השנים תרל"ז-תר"מ (1877-1880).
רבי ישראל ניסן קרק כיהן כמנהל הכולל החל משנת תר"ע בערך, לאחר פטירת רבי צבי הירש רבינוביץ.
לקריאה נוספת
ר' ישראל מסלנט וראשיתה של תנועת המוסר, ירושלים: הוצאת מאגנס, תשמ"ב.
ציקלופיים
ציקלופיים (שם מדעי: Cyclopoida) סדרה של סרטנים יורדים בתת-המחלקה שטרגליים. כמו שטרגליים רבים אחרים הם קטנים, פלנקטונים, חיים גם בים וגם במקווי מים מתוקים. מסוגלים לתנועה מהירה. התפתחות מהזחל לבוגר היא בצורת התנשלות. את הביצים נושאת הנקבה בשק או שני שקים שצמודים לסגמנט הבטן הראשון.
דון פסקואלה
דון פסקואלה היא אופרה בופה בשלוש מערכות מאת מלחין האופרות האיטלקי גאטנו דוניצטי. דוניצטי חיבר את המוזיקה ואף היה שותף לכתיבת הליברטו ביחד עם ג'ובאני רופיני. הצגת הבכורה של האופרה התקיימה בתיאטרון האיטלקים שבפריז ב-3 בינואר 1843, והשתתפו בה ארבעה מהזמרים הנודעים ביותר של התקופה: ג'וליה ג'ריזי בתפקיד נורינה, ג'ובאני מריו בעלה בתפקיד ארנסטו, לואיג'י לבלש בתפקיד דון פסקואלה ואנטוניו טמבוריני בתפקיד הדוקטור מלטסטה. האופרה נחשבת לחביבת הקהל מאז ועד היום, בעיקר הודות למוזיקה התוססת ושופעת העליצות והעלילה המבדחת.
האוברטורה
האוברטורה, שאורכה כשש וחצי דקות, אופיינית לסגנון האופרה בופה. היא כוללת כמה נושאים מתוך האופרה עצמה, בהם האריה המפורסמת של נורינה מהמערכה הראשונה.
עלילה
הנפשות הפועלות:
מקום המעשה: רומא, המאה השמונה עשרה
תמונה ראשונה
דון פסקואלה הוא רווק זקן ונרגן, שממונו הרב הוא הדבר החשוב לו ביותר. דון פסקואלה מעוניין לשאת לו עלמה צעירה, ובכך לשלול מאחיינו ארנסטו את הסיכוי לרשת את כספו - מה גם שארנסטו מסרב לשאת את האישה שדודו בחר לו, כיוון שהוא מאוהב בנערה אחרת, נורינה. כעבור זמן מה מגיע דוקטור מלטסטה, רופאו וידידו של דון פסקואלה. הוא מספר לו שמצא בשבילו את האישה האידיאלית, ושלדעתו אחותו סופרוניה תתאים לו מאוד. למעשה לדוקטור אין כלל אחות. הדוקטור, ששמע כי דון פסקואלה מונע מארנסטו לשאת את נורינה אהובתו ומעוניין לקחת לעצמו לאישה עלמה צעירה, רוקם מזימה שמטרתה לעזור לארנסטו ולהבהיר לדון פסקואלה כמה מגוחך שאדם בגילו ייקח לו אישה צעירה.
תמונה שנייה
נורינה מקבלת מכתב מארנסטו אהובה. במכתב נאמר שדוקטור מלטסטה שידך את אחותו לדון פסקואלה שבשל כך נישלו מהירושה וגרשו מן הבית. עתה, באין פרנסה וקורת גג הוא נאלץ, לדבריו, לוותר על הרומן עם נורינה. אולם אז מגיע דוקטור מלטסטה, המספר לנורינה על תוכניתו: נורינה תעמיד פנים שהיא אחותו של הדוקטור ותכבוש את דון פסקואלה הזקן בקסמיה. לאחר נישואים מדומים עם דון פסקואלה נורינה תהפוך את עורה ותיעשה לאישה איומה ובלתי נסבלת. היא תלמד את פסקואלה הזקן לקח שלא יישכח במהרה.
תמונה ראשונה
דון פסקואלה הזועם, העד לשינוי שבהתנהגות אשתו הבזבזנית, העוקצנית והשתלטנית, מגלה מכתב שנפל מידיה של נורינה (בכוונה תחילה). במכתב נאמר שנורינה תיפגש עם מאהב בפגישה רומנטית בגינה. דון פסקואלה רוצה להשתמש בפגישה הרומנטית כאמתלה להיפטר מאשתו הטרייה והאיומה, והוא קורא למלטסטה כדי שיעזור לו להפתיע אותה בגינה ולתפוס אותה בשעת מעשה.
תמונה שנייה
נורינה וארנסטו שרים דואט אהבה. לפתע מגיעים דון פסקואלה ומלטסטה. פסקואלה מאשים את אשתו בבגידה, אך ארנסטו מתרחק בינתיים ונורינה מכחישה הכל. דון פסקואלה אובד עצות. אז מבקש הדוקטור חופש פעולה. הוא מספר ל"סופרוניה אחותו" שארנסטו ונורינה יעברו למחרת לגור יחד בביתו של דון פסקואלה. לשמע הבשורה נורינה ממש יוצאת מכליה. היא מציבה אולטימטום: שתי הנשים לא יוכלו לחיות יחד באותו הבית. על דון פסקואלה לבחור מי תישאר לגור ומי תעזוב. דון פסקואלה, שרוצה להיפטר מאשתו, מחליט לתת לארנסטו וזוגתו לגור בביתו והוא מעניק להם גם הכנסה שנתית בסך ארבעת אלפים כתרים. אז מגלה מלטסטה את התוכנית לדון פסקואלה, שמבין שסופרוניה היא למעשה נורינה אהובתו של ארנסטו ושנישואיו לנורינה היו נישואים מדומים. הוא מברך את הזוג הצעיר ונורינה מסיימת במוסר השכל: אסור לאיש זקן לשאת לו אישה צעירה, כי בכך יביא על עצמו רק צרות.
האופרה העליזה מכילה כמה קטעים מפורסמים מאוד, כמו האוברטורה, האריה של נורינה "ידעתי את סגולת הקסם" "so anch'io la virt'u nagica", האריה של ארנסטו "אתור ארצות מרחקים״ "lontana terra Cercher'o", הקוורטט מהמערכה השנייה, בו מביע כל אחד מהמשתתפים את דעתו על התנהגותה של נורינה, והסרנדה של ארנסטו "מה ענוג הוא הליל" "come gentil".
דור צויגנבום
דור צְוַיְגֶנְבּוֹם (נולד ב-17 באוקטובר 1960 בחיפה) הוא שחקן, במאי, מדבב ומחזאי ישראלי. מורה למשחק ב"סטודיו למשחק ניסן נתיב".
קריירה בטלוויזיה ובקולנוע
ב-1996 שיחק את אליקום הכהן בסדרת הטלוויזיה "חצי המנשה" ששודרה בטלוויזיה החינוכית. ב-1997 שיחק את מינסקי בסדרה "מרחב ירקון" בבימויו של חיים בוזגלו; ושיחק בסרטו של יואב צפיר "מבחן אמריקאי" (צויגנבום אף השתתף בכתיבת התסריט לסרט זה). ב-1998 השתתף בסדרת הטלוויזיה "הסודות של כנרת", ודיבב את "חתול שטות". ב-2001 שיחק את צ'ורבה בסדרה "זינזאנה", גם היא בבימויו של חיים בוזגלו; והשתתף בדיבוב קולות נוספים בסדרת הטלוויזיה "החרצופים". ב-2002 שיחק את בסדרת הטלוויזיה "הוא והיא". ב-2004 שיחק את גבי בסרט הקולנוע של חיים בוזגלו "דיסטורשן". ב-2005 שיחק בסרט הקולנוע של חיים בוזגלו "ג'נאם ג'נאם" והשתתף בסדרה "כתב פלילי".
מ-2005 עד 2007 שיחק בסדרת הטלוויזיה "השמינייה" בתפקיד אבנר הלוי. ב-2009 השתתף בתוכנית הטלוויזיה של יהורם גאון "גאון של אבא" בתור תשבי התיש. ב-2011 השתתף כשחקן אורח בתוכנית "מה בכריש?" בתור המנקד וכן בתפקיד אורח בסדרה החיים זה לא הכול. בשנת 2012 שיחק דמות משנה בגאליס בתור מוכר העתיקות. בשנת 2013 השתתף בעונה הרביעית של "השמיניה". ובשנת 2015 שיחק בתוכנית "ג'ינג'י" את מקס. בשנת 2017 שיחק בתפקיד אורח בסדרה "Greenhouse Academy" שהופקה עבור נטפליקס המבוססת על "החממה" הישראלית.
קריירה בתיאטרון
בתיאטרון שיחק בין היתר בהצגות "שוליית הקוסם", "יאנוש קורצ'אק", "מלחמת מגן ביצים", "פשעים מהלב", "הירושה", "החייל האמיץ שוויק", "פלסטינית", "שוליים קשים", "נעורי ורדל'ה", "החשפנית", "אהובתי הנשואה", "זעמו הגדול של פיליפ הוץ" '"רואים ת' סוף",ועוד.
כתב וביים בין היתר את הצגת הילדים "סיפורו של חזי החרגול" בכיכובה של תמי אלון בבית הספר למשחק ובידור של ענת ברזילי; את ההצגה "לילה בתל אביב" בתיאטרון צוותא, את ההצגה "אללה בית"ר" בתיאטרון הסמטה, "קוויאר ועדשים", "המפקח אמסטף", "קומדיה שחורה","שדה קרב","וילג'יאטורה", "נעורי ורדה'לה", "בגדי המלך", בבית הספר ניסן נתיב "תל אביב" ועוד.
בשנת 2014 כתב וביצע את המחזה ”מדוע הרגתי את אמא שלי” בפסטיבל תיאטרונטו, בבימויו של חנוך רעים.
בשנת 2015 השתתף במופע הסאטירי "רואים ת'סוף", ההצגה האחרונה שביים מוטי קירשנבאום זמן קצר לפני מותו
אסף לביא צנעני
אסף צנעני (נולד ב-24 בינואר 1979) הוא כותב, מלחין ומפיק מוזיקלי ויוצר מוזיקה ומלחין וגם יוצר מוזיקה. בין יצירותיו ו"אז מה" שכתב והפיק לאמו, מרגלית צנעני, והלהיטים "באש ובמים" שכתב והלחין לזמר קובי פרץ, "רוצה אותך" בביצועו של ישי לוי ו"אל תבכי" בביצועו של עומר אדם.
דור צויגנבום
קריירת דיבוב
צויגנבום גם דיבב סרטים וסדרות רבים. ביניהם: "קלימרו" (1995, בתפקיד כפול: ברי ואבא של אפי), "המפחידנים" (1995, בתפקיד גלילי), "באג לייף" (1998 בתפקיד כפול: טאק ורול), "ספייס ג'אם" (1997, תפקיד כפול: טוויטי ומונסטר אדום), "עכבר העיר ועכבר הכפר" (1998, דמויות שונות), "כלבים נגד חתולים" (2001, בתפקיד פיק), "פוקימון" (2001, בתפקיד פרופסור אלם), "וולטר מלון" (2001, בתפקיד ביטרבוג), "פיטר פן 2" (2002, קולות רקע), "דיג'ימון - הסרט" (2002, בתפקיד ארמדילומון).
"לילו וסטיץ'" (2002, בתפקיד פליקלי), "אחי הדוב" (2003, בתפקיד ראט), "מרד החיות" (2004, בתפקיד ג'ק "בר המזל"), "דרגון בול Z" ו"דרגון בול סופר" (2004-2005, 2015, בתפקיד מג'ין בו השמן), בסרט תפוס ת'כריש (2004, בתפקיד לני הכריש), "מולאן 2" (2005, קולות רקע), "רובוטבוי" (2008, בתפקיד גאס), "חידה-מדע" (2008, ערוץ לוגי, בתפקיד מר קיו המנחה), "בן 10" (2008, בתפקיד חייזר שדומה לבילי מ"בילי ומנדי"), אליס בארץ הפלאות (2010, בתפקיד סטיין), דיגבי הדרקון (2016) ו"בייבי בוס" (2017, בתפקיד פרנסיס אי. פרנסיס).
אסף לביא צנעני
ביוגרפיה
בצעירותו גילה צנעני עניין רב במוזיקה ועסק כתחביב בעריכת רמיקסים של להיטים לועזיים מוכרים באותה תקופה. הרמיקסים שיצר התנגנו רבות במועדונים וברחבות הריקודים למרות שהופקו באופן מחתרתי. באוגוסט 1997 התגייס לשירות קרבי במשמר הגבול ונאלץ לנטוש את המוזיקה. עם שחרורו מהצבא בשנת 2000 נרשם לבית הספר למוזיקה של יואב גרא ובמקביל עבד באולפני הקלטות שונים. בשנת 2004 החליט לנסות את מזלו בכתיבת שירים והתחיל להפיק את האלבום "גלה לי" של אמו. האלבום זכה להצלחה גדולה והתאפיין בשירים קליטים ובהפקות מוזיקליות צעירות המשלבות אלמנטים אלקטרוניים. בין הלהיטים הגדולים באלבום נמנים "אין לי כוח למשחקים" ו"אז מה", העוסק בפרידה מבן זוג.
דור צויגנבום
קריירת דיבוב
דיבב גם בהרבה סדרות מצוירות בערוץ הילדים ובערוץ הופ!. בין השאר דיבב את החתול בסדרת הטלוויזיה "חתול שטות". צויגנבום גם דיבב את הדמות ניק כמעט בלי ראש מסדרת הסרטים של הארי פוטר.
חיים אישיים
צויגנבום נשוי לשחקנית תמי אלון, ולהם שני ילדים. בנו רני (יליד 1988) ובתו אופיר עוסקים גם הם במשחק.
אסף לביא צנעני
ביוגרפיה
בשנת 2009 שוב שיתף פעולה עם אמו בהפקת אלבומה דווקא היום, בין השירים שהפיק וכתב באלבום נמצאים "אל תשברי", "צועקת אליך" ו-"אתה יודע". באותה שנה החל לעבוד עם הזמר עומר אדם, לו כתב והפיק את הלהיטים "אל תבכי" ו"את בליבי" שנכללו באלבום הבכורה שלו.
בשנת 2010 כתב והפיק לאמו את השיר "הלילה", שהיה לשיר הנושא של העונה השנייה של "זמר חתונות" בערוץ 24.
באוגוסט 2011 נעצר צנעני בחשד לסחיטה באיומים בפרשה שזכתה לכינוי "פרשת מרגול" באמצעות העבריינים מיכאל חזן ובן כהן. הפרשה סוקרה על ידי אמצעי התקשורת בצורה נרחבת למדי. בעקבות הפרשה הסתיים שיתוף הפעולה בינו לבין הזמר עומר אדם.
לאחר הפרשה המשיך צנעני לעבוד במרץ, הפיק וביים לאמו את הקליפ לשיר "ילד", השיר זכה להצלחה גדולה. כתב והלחין את השיר "רגע אמיתי" בביצועו של מושיק עפיה, כתב והלחין גם את השיר "באתי לכאן" בביצועו של שיר לוי, וכתב לאמו את השיר "רגשות מזויפים".
במהלך שנת 2012 החל לעבוד עם הזמר רן שפיר, בוגר התוכנית כוכב נולד 10. כיום צנעני משמש כמנהלו האישי של שפיר. צנעני גם כתב את שיר הבכורה של שפיר "דף חדש".
בתחילת שנת 2013 קיבל צנעני זימון לנבחרת האמנים בכדורגל. בנבחרת משחקים אמנים כמו אושרי כהן, אקי אבני, אנחל בונני, קובי אפללו ועוד.
ביוני 2016 כתב, הלחין והפיק את השיר "רחוק מכאן" בביצועה של אמו.
המעצר והחקירה
ב-16 באוגוסט 2011 נעצרו צנעני ואימו מרגלית צנעני בחשד לסחיטה באיומים. צנעני הבן נעצר בחשד לסחיטה באיומים, איומים, קשירת קשר לביצוע פשע ואחזקת נשק. על פי החשד, צנעני האם פנתה לעבריינים בכירים של העולם התחתון מארגון הפשע של עמיר מולנר, כדי לגבות כספים שלטענתה חייב לה האמרגן שלה ושל הזמר עומר אדם, אסף אטדגי. צנעני הבן שוחרר ממעצר לאחר 18 יום ותיק החקירה נגדו נסגר בשל חוסר ראיות.
יעל נאמן
יעל נאמן (נולדה ב-3 ביולי 1960) היא סופרת ישראלית.
ביוגרפיה
יעל נאמן נולדה בקיבוץ יחיעם. בתחילת שנות השמונים עברה להתגורר בתל אביב. למדה לתואר שני בספרות כללית ופילוסופיה באוניברסיטת תל אביב.
עבדה בהגהה ובעריכה בעיתונים ובהוצאת "מפה". בנוסף על ספריה פרסמה סיפורים ושירי פרוזה בכתב העת "מטעם" בעריכת יצחק לאור. מחזה פרי עטה (בשיתוף אמיר רותם) עלה על הבמה בפסטיבל "פותחים מסך" בתיאטרון בית ליסין ב-2006.
ב-2011 פורסם ספרה "היינו העתיד" בהוצאת אחוזת בית, המתאר את ילדותה והתבגרותה ביחיעם. הספר זכה להצלחה גדולה והופיע במשך שבועות רבים ברשימות רבי המכר. הספר זכה באות ספר הזהב של התאחדות הוצאות הספרים בישראל על מכירת יותר מ-20,000 עותקים. הספר נרכש לתרגום לשפות אנגלית, פולנית, צרפתית והולנדית. המהדורה הפולנית של הספר יצאה לאור בספטמבר 2012 בהוצאת "צ'ארנה" (Czarne). הספר יצא לאור בצרפתית בהוצאת Actes Sud באפריל 2015. המהדורה האנגלית של הספר יצאה לאור ב-2012 בתרגומה של סונדרה סילברסטון.
בעקבות ספרה "היינו העתיד" הייתה נאמן מועמדת לפרס ספיר לשנת 2011.
באוגוסט 2013 יצא לאור ספר הסיפורים "כתובת אש" בהוצאת כתר. הספר התקבל בחום רב הן על ידי הביקורת המקצועית והן על ידי הקהל הרחב. הוא שהה שבועות רבים ברשימות רבי המכר. "כתובת אש" היה מועמד לפרס ספיר לשנת 2014.
ב-2015 השתתפה נאמן בתוכנית הכתיבה הבינלאומית מטעם קרן פולברייט International Writing Program Residency באוניברסיטת אייווה ארצות הברית.
במאי 2018 יצא לאור ספרה "היה היתה", בהוצאת אחוזת בית. גם ספר זה היה מועמד לפרס ספיר (ברשימה הקצרה), זכה להצלחה גדולה והופיע במשך חודשים רבים ברשימות רבי המכר. הספר זכה באות ספר הזהב של התאחדות הוצאות הספרים בישראל על מכירת יותר מ-20,000 עותקים.
באוקטובר 2021 זכתה נאמן בפרס עגנון לאמנות הסיפור לשנת תשפ״ב. השופטים כתבו בנימוקיהם כי ״נאמן פורצת דרכים בכתיבתה ומשלבת בין סיפורת, מסה, ממואר ותיעוד, כך שהיא בוראת מעין ז'אנר חדש אשר לו שפה חדשה וקול מובחן וייחודי. במוקד יצירתה של נאמן עומדת פורענות, ודומה שעל המאזניים ניצבים ייסורי הכתיבה מזה ואהבת הספרות מזה; והם שווי משקל״.
בן זוגה הוא דני טרץ', מו"ל ואיש תיאטרון לשעבר.
שנת תרפפ"ו
שנת תרפפ"ו הוא ביטוי נפוץ בסלנג הישראלי, ומשמעותו העבר הרחוק, תחילת המאה ה-20 או סוף המאה ה-19. כך למשל המשפט: "הבגדים האלה משנת תרפפ"ו" משמעו "הבגדים האלה ישנים ולא אופנתיים".
מקור הביטוי הוא בסלנג הלדיני: "דִיל טִימפּו דִי מִי טָארָאפָּאפּוּ", בזמנו של סבי השלישי, כלומר סב סבי. כיוון שהשנים העבריות מוצגות באותיות, הפכה המילה לשנה.
ביטויים דומים הם משנת תרל"ח (מתוך השיר "הבלדה על יואל משה סלומון"), מימי מתושלח או מימי אנטיוכוס.
על שנת ה'תשס"ו (השנים 2005–2006) נאמר - בהלצה - שהיא היא "שנת תרפפ"ו", מכיוון שבגימטריה תרפפ"ו=תשס"ו. הצורה תרפפ"ו לציון השנה אינה מקובלת, משום שהכתיב התקני לשנה, שזה ערכה בגימטריה, הוא תשס"ו.
מכבי עירוני קריית גת (כדורגל)
מאז 2004/2005 הקבוצה חזרה לליגה א' ומאז מתמודדת בה או בליגה ב' (למעט הפוגה בעונת 2013/2014 כשהתמודדה בליגה הלאומית). בעונת 2019/2020 נקלעה לקשיים כלכליים רבים ועל רקע סכסוך בין עיריית קריית גת, ההנהלה והאוהדים, לקראת עונת 2020/2021 פורקה מכבי עירוני קריית גת ובמקומה הוקמו מכבי דודו קריית גת בתמיכת האוהדים והנהלת משה סבאג וקריית גת-כוסייפה על ידי העמותה המנהלת של מכבי עירוני והעומד בראשה מימון לסרי.
היסטוריה
הקבוצה הוקמה כמכבי קריית גת בשנת על ידי יהודה איוניר ששימש גם באותה התקופה כיו"ר הקבוצה. לצדו שימשו כחברי הנהלה יעקב אזולאי, אוקון יוסף, אלי בן אבו, מרדכי אוחני ובאבא בן לולו, שהיה מאמנה הראשון של הקבוצה. הקבוצה נרשמה לראשונה לעונת המשחקים 1961/1962.
בשנת רכש המועדון את קבוצת "מכבי כפר גבירול" מרחובות על רקע פירוקה, ותפס את מקומה בליגה ב'. בסיום עונת 1981–1982 הצליחה הקבוצה לעלות לליגה א' לראשונה בתולדותיה. 12 עונות שיחקה הקבוצה בליגה א'. בסיום עונת 1993–1994 הצליחה להעפיל לליגה הארצית (ליגת המשנה).
למרות תקציב דל הצליחה הקבוצה בסוף שנות התשעים לתקוע יתד בליגת המשנה. בעונת אף הובילה הקבוצה את צמרת הליגה הלאומית למשך מחזורים רבים אך בסוף העונה הצליחה קבוצת הפועל צפרירים חולון להעפיל על חשבונה לליגת העל.
בעונת מונה גילי לנדאו למאמן הקבוצה, ועל אף שלא הייתה פייבוריטית לעלייה במשך כל העונה, הצליחה הקבוצה להידבק לצמרת ולאחר שרשרת ניצחונות בישורת האחרונה של העונה הצליחה להעפיל לליגת העל במחזור האחרון על חשבון הפועל כפר סבא, מכבי הרצליה, הפועל רמת גן ובית"ר באר שבע שנלחמו עמה במאבק העלייה.
בעונת שיחקה הקבוצה לראשונה בתולדותיה בליגת העל. במהלך העונה רשמו חניכיו של לנדאו בעיקר הפסדים אך הצליחו לרשום את הניצחון הגדול ביותר בתולדות הקבוצה, 4–0 באצטדיון קריית אליעזר מול מכבי חיפה, אחד משני ההפסדים היחידים שנחלה מכבי חיפה באותה עונה בדרכה לאליפות. בעת שידור משחק זה אירע פיגוע בשכונת בית ישראל בירושלים. במשך כ-10 דקות שודר המשחק בערוץ 2 במקביל לשידור הדיווח על הפיגוע, אירוע שכונה "המסך המפוצל" וגרר ביקורת. הקבוצה סיימה במקום האחרון באותה עונה וחזרה לליגה הלאומית. הקבוצה נשארה בליגה השנייה עד שנת 2004, במהלכה הורדה הקבוצה לליגה א' עקב חובות כבדים ונרכשה על ידי אוהדי הקבוצה מימון לסרי, שלמה ואיציק אסור ועופר אלקבץ.
בעונת התמקמה הקבוצה בצמרת טבלת הליגה לקראת מאבק להעפלה לליגה הלאומית. במחזור ה-26 הקבוצה ניצחה בביתה 1–0 את היריבה העיקרית למאבק על העלייה הפועל מרמורק ושלושה מחזורים לסיום העונה ניצחה 3–1 בחוץ את עירוני בת ים, והבטיחה את מקומה בליגה הלאומית לאחר עשור בליגה א'. בינואר אותה שנה ערכה משחק ידידות עם סק"א חברובסק מליגת המשנה הרוסית, שבו הפסידה אך היה אחד המשחקים הבודדים של הקבוצה מול קבוצה זרה.
בעונת 2014/2015 סיימה הקבוצה במקום החמישי בפלייאוף העליון בליגה הלאומית. ב-2 במאי 2016 הובסה הקבוצה 1–6 על ידי הפועל נצרת עילית, וירדה בחזרה לליגה א' אחרי שנתיים בליגה הלאומית, לאחר שסיימה את עונת 2015/2016 במקום האחרון בטבלה.
בעונת 2019/2020 סיימה במקום האחרון בטבלת ליגה א' ובסיום העונה נודע כי הקבוצה לא תרשם לעונת 2020/2021 עקב הצטברות חובות.
בעונת 2022/2023 מכבי דודו קריית גת היית פסע מלעלות לליגה ב׳ אך סיימה במקום השני בסיום העונה הסדירה והודחה בפלייאוף.
פיצול
באוגוסט 2020 נודע כי תושב ארצות הברית ויליד העיר בשם יקי סוויסה, ניסה לרכוש את שם הקבוצה מידי יו"ר העמותה המנהלת, מימון לסרי, אך ללא הצלחה ובכוונתו להקים בליגה ג' קבוצה חדשה בתקציב של 200,000 שקלים בשם מכבי דודו קריית גת על שמו של דודו בן לולו, סגן ראש עיריית קריית גת, שנפטר בטרם עת וסבו, באבא בן לולו, היה ממייסדי המועדון.
במקביל מיימון לסרי עצמו, יו"ר עמותת מכבי עירוני קריית גת, יזם איחוד של מכבי עירוני קריית גת עם מועדון עירוני כסייפה כדי להתמודד בליגה א' כמועדון קריית גת-כסייפה, בצעד שזכה לביקורת נוקבת מצד אוהדי מכבי עירוני קריית גת.
אצטדיון הקבוצה
האצטדיון העירוני קריית גת, המונה כ-3,500 מקומות ישיבה, הוא מגרשה הביתי של הקבוצה. בעונת 2001/2002, עת שיחקה בליגת העל, נאלצה הקבוצה להעביר חלק ממשחקיה לאצטדיון סלה באשקלון, עקב אי עמידת האצטדיון בתקני ליגת העל.
גם בעונת 2014/2015 אירחה הקבוצה את מרבית משחקיה הביתיים בליגה הלאומית באצטדיון סלה באשקלון. בעונת 2015/2016 אירחה הקבוצה את משחקיה הביתיים בליגה הלאומית באצטדיון העירוני ברמלה.
בשנת 2016 שופץ האצטדיון העירוני בקריית גת, ובמהלך תקופת השיפוצים אירחה הקבוצה את משחקיה הביתיים בקריית מלאכי ובמגרש הסינתטי הקטן בקריית גת.
A Year Without Rain
A Year Without Rain (בעברית: שנה ללא גשם) הוא אלבום האולפן השני של הלהקה האמריקאית סלינה גומז & הסצנה. האלבום יצא ב-21 בספטמבר 2010, על ידי חברת התקליטים הוליווד רקורדס. ביצירת האלבום השתתפו מפיקים ופזמונאים שונים, אשר עשו זאת גם כן בשנת 2009, באלבום הבכורה של הלהקה, Kiss & Tell.
האלבום קיבל ביקורות מעורבות ומבקרים העידו עליו כשיפור מהאלבום הראשון של הלהקה. האלבום הגיע בארצות הברית למקום הרביעי במצעד האלבומים הרשמי של המדינה, תוך שנמכר בכ-66 אלף עותקים בשבוע הראשון לצאתו. עד כה, הנפיק האלבום שני סינגלים שזכו להצלחה במצעד הבילבורד הוט 100. בינואר 2011 הוסמך האלבום כאלבום זהב על ידי איגוד תעשיית ההקלטות האמריקאי, ובכך הפך לאלבום הזהב השני של הלהקה.
סינגלים
"Round & Round" - השיר יצא לאור ב-22 יוני 2010 כסינגל המוביל מתוך האלבום. השיר בעל אופי אלקטרוני ובעל מקצב טכנו. כלפי השיר הופנו ביקורות חיוביות ממבקרי מוזיקה שונים. כמו כן, הצליח השיר להגיע אל המקום ה-24 במצעד הבילבורד הוט 100, ובכך הפך לשירה המצליח ביותר של הלהקה באותה העתה הקליפ של השיר צולם במאי 2010 בבודפשט, הונגריה, בסמוך לצילומי הסרט "מונטה קרלו". הקליפ יצא לאור ב-20 ביוני 2010 ושודר בערוץ דיסני, ומאוחר יותר עלה לערוץ ה-Vevo של הלהקה.
הנוכלות
עלילה
מירי (אילן פלד) איבדה את כל מה שהיה לה: הכסף, הבית, החברים ועוד. היא פתחה בפרק ג' בחייה - עברה לבת ים שם התחילה לבנות הכל מחדש, והחלה לעבוד בעבודות מזדמנות. אחותה תקווה (יעל פוליאקוב) היא הסיבה לכל מה שמירי איבדה. תקווה הפילה על מירי את כל החובות, ההוצאות ועורכי הדין ובנוסף נכנסה לכלא לחמש שנים. במהלך כל התקופה השתיים לא דיברו ולא היו בקשר. בתקופת הכלא תקווה הכירה את כל ראשי המאפיה ויצרה קשרים עם העולם התחתון. היא יוצאת מהכלא עם מסמך מפליל ששווה הרבה כסף.
A Year Without Rain
סינגלים
"A Year Without Rain" - השיר יצא לאור ב-7 בספטמבר 2010 כסינגל השני והאחרון מהאלבום, ומהווה גם את שיר הנושא מתוכו. עבור השיר יצאה גרסה בשפה הספרדית שזכתה להצלחה ונקראה "Un Año Sin Lluvia". גומז קראה לאלבום על שם השיר כי היא רצתה לבסס את כל השירים האחרים סביבו. מבחינה מוזיקלית, השיר הוא שיר יורודאנס המשלב בתוכו את סגנון הדיסקו. מבקרי המוזיקה נתנו לשיר ביקורות חיוביות והחמיאו להיותו בלדת דאנס. קליפ השיר צולם במדבר מוהאבי שבקליפורניה. בנוסף לכך, שודר הקליפ לראשונה ב-3 בספטמבר 2010 בערוץ דיסני, מיד לאחר הבכורה הטלוויזיונית של הסרט "קאמפ רוק 2: הג'אם האחרון". השיר זכה למעמד פלטינה כפולה בארצות הברית, על מכירות של שני מיליון עותקים במדינה.
הנוכלות
דמויות
מירי בן חיים / פסקל (אילן פלד) - איבדה את כל מה שהיה (הכסף, הבית, החברים ועוד), בעיקר בגלל תקווה אחותה. נכנסה לכלא לעשר שנים. לאחר שחרורה מהכלא עברה לבת ים ופתחה בפרק ג' בחייה. עובדת כמלצרית (במסעדה התקועה בשנות ה-70) וגם כנהגת מונית. ניתקה קשר עם תקווה אך לאחר זמן מה מחדשת את הקשר איתה וחוברת אליה כנוכלת ערמומית.
תקווה בן חיים (יעל פוליאקוב) - גרמה לכך שמירי איבדה את כל מה שהיה לאחר שהפילה על מירי את כל החובות, ההוצאות ועורכי הדין עד שלא נשאר למירי שקל. בתקופת הכלא הכירה את כל ראשי המאפיה ויצרה קשרים עם העולם התחתון. לאחר שחרורה מהכלא היא יוצאת עם מסמך מפליל ששווה הרבה כסף. מירי ניתקה קשר איתה אך לאחר זמן מה מתחדש הקשר איתה והיא חוברת אליה כנוכלת ערמומית.
בסדרה משתתפים גם: אפי בן ישראל, אסנת בן יהודה,אורית שחף, תום פטרובר, ישי לוי, דורית בר אור, אילן ברזילי ועוד. בנוסף גם משחקים בתפקידי אורח גם שותפיהם של פלד ופוליאקוב ל"אחד העם 1" ול"אחד העם 101": במאי הסדרה ארז בן הרוש בתפקיד חבשוש, אורי גוטליב בתפקיד שמי קיסר וענת מגן-שבו שחזרה לגלם במסגרת תפקיד האורח את אילנית, כמו כן פוליאקוב חזרה לדמותה של שולה נמירוביץ' נמיר באחד הפרקים.
הפקה
את הרעיון הראשוני לסדרה קיבלה פוליאקוב מאמו של בעלה, יהודית מילוא. ב-20 במרץ 2018 שוחרר סרטון בערוץ היוטיוב של yes. בסרטון אישרה yes על עליית סדרה חדשה בשם "הנוכלות", שתהיה המשך לעלילה של האחיות מירי ותקווה פסקל. את הסדרה יצרו וכתבו אילן פלד ויעל פוליאקוב, כאשר הם גם השחקנים הראשיים בה. לאחר שחרור הסרטון, הצילומים החלו רק בתחילת 2019. במרץ 2019 פורסם שארז בן הרוש (ששיחק באחד העם 1 ובאחד העם 101) יהיה הבמאי בסדרה, ובנוסף ישחקו בסדרה גם אפי בן ישראל, אורית שחף, תום פטרובר, ישי לוי, אילן ברזילי, אסנת בן יהודה, עדה גולדפריינד ועוד.
אדם סינגולדה
אדם סינגולדה (נולד ב-6 בספטמבר 1981) הוא יזם טכנולוגיה ואיש עסקים ישראלי. המייסד והמנכ"ל של טבולה.קום, אחת מחברות הפרסום באינטרנט הגדולות בעולם, אשר הונפקה בבורסת נאסד"ק בשנת 2021 לפי שווי של כ-2.6 מיליארד דולר.
ביוגרפיה
סינגולדה, ששירת ביחידת הצופן בצבא ההגנה לישראל, ב-2007 הקים יחד עם חבריו את טבולה. קום, חברה שעוסקת בהמלצות תוכן באתרים מהמובילים בעולם. בנובמבר 2007 גייסה החברה 1.5 מיליון דולר. לאחר מכן היא גייסה עוד 4.5 מיליון דולרים בנובמבר 2008, ו-9 מיליון דולר באוגוסט 2011. בנוסף, בפברואר 2013 גויסו עוד 15 מיליון דולר. ביולי 2021, הודיעה החברה על רכישת חברת האי-קומרס קונקסיטי (Connexity) ב-800 מיליון דולר, שהיא אחת הרכישות הגבוהות ביותר שעשתה חברת סטארט-אפ ישראלית. בשנת 2021, הנפיק סינגולדה את טבולה. קום לפי שווי של כ-2.6 מיליארד דולר בבורסת נאסד"ק.
חיים אישיים
סינגולדה מתגורר בניו יורק, אב לשני ילדים ונשוי לוויקטוריה ילידת פולין. אביו הוא הגיטריסט אבי סינגולדה.
מינורו גנדה
ראשית חייו
מינורו גנדה היה בנו השני של איכר ממחוז הירושימה. לאחר שסיים את לימודיו בחטיבת הביניים, הצטרף גנדה לאקדמיה הימית הקיסרית במטרה להפוך לטייס מטוסי קרב. הוא סיים את לימודיו באקדמיה בנובמבר 1929 במקום הראשון בכיתתו.
הצי הקיסרי היפני
במשך שש השנים הבאות עבר גנדה במהירות בין תפקידים מבצעיים ותפקידי מטה שונים. ב-1931 נשלח גנדה לנושאת המטוסים אקאגי. גנדה השיג הכרה בצי היפני בזכות פיקודו על "הקרקס של גנדה" - קבוצת טייסים שטסו ברחבי יפן וביצעו מופעי אווירובטיקה על מנת להעלות את המודעות לענף התעופה הימית. את הניסיון המבצעי שלו צבר גנדה בטייסת המשולבת השנייה במהלך מלחמת סין–יפן השנייה ב-1937, וב-1938 שימש מדריך בכיר בבסיס האוויר ביוקוסוקה.
בשנות ה-30 היו נושאות המטוסים נשק חדש שטרם עמד במבחן המלחמה. מרבית האסטרטגים והטקטיקאים הימיים של אותה עת ראו בנושאת המטוסים כאמצעי המספק הגנה אווירית לצי עמו הוא מפליג מפני מפציצי האויב. גנדה, לעומת זאת, חזה את הפוטנציאל הגלום בהתקפה אווירית רחבת היקף ממספר נושאות מטוסים המפליגות יחד.
בתור תומך נלהב בתעופה ימית, ניסה גנדה לשכנע את הצמרת הצבאית ביפן לעצור את בניית אוניות המערכה, ובמקומן להשקיע משאבים בבניית נושאות מטוסים, צוללות, סיירות ומשחתות. יותר מכל, גנדה טען שעל מנת לנהל מלחמה מוצלחת כנגד ארצות הברית, בריטניה והולנד על יפן להקים צי אווירי גדול ומתקדם.
פרל הארבור ומלחמת העולם השנייה
תוכנית ההתקפה על פרל הארבור, אותה הוציא לפועל אדמירל איסורוקו יממוטו, הייתה למעשה פרי תכנונו של גנדה בשיתוף קציני מטה אחרים. יממוטו הכיר את גנדה ב-1933 כשהאחרון שירת על נושאת המטוסים ריוג'ו. יממוטו תכנן תחילה לתקוף את פרל הארבור ממרחק של עד 1,000 קילומטר. לפי תוכניתו של יממוטו, ינטשו הטייסים את מטוסיהם באוקיינוס, בקרבת האי אואהו, ומשחתתות וצוללות יאספו אותם לאחר מכן. מטרת תוכניתו של יממוטו הייתה למוטט את צי האוקיינוס השקט של ארצות הברית על ידי טיבוע אוניות המערכה שלו, בהתאם לתפיסה של אותה תקופה שקבעה שאוניות המערכה היו הנשק הימי החשוב ביותר.
בקיץ 1940 נבחר גנדה, אז בדרגת לוטננט-קומנדר, על ידי משרד הצי היפני לנסוע כנספח צבאי לאירופה ולתעד את התקפות האוויר של הגרמנים ואת דרכי ההתגוננות מפניהן של הבריטים במהלך הקרב על בריטניה. דוחותיו בנושא חיל האוויר המלכותי, מטוסי ההוקר הוריקן והספיטפייר כנגד מטוס המסרשמיט תרמו לכך שהמטוס היפני A6M זירו היה עדיף בביצועיו על כל המטוסים האירופאים. הדוחות הסודיים האלה נכתבו בעת שהותו של גנדה בלונדון, ונמסרו אישית על ידו למשרד הצי היפני.
עם שובו ליפן בפברואר 1941, נשלח גנדה לשייטת נושאות המטוסים הראשונה, שם פגש את יממוטו שביקש ממנו להעיר על תוכניתו. גנדה הדגיש בפני יממוטו ש"סודיות היא המפתח, והפתעה היא המרכיב החשוב ביותר." גנדה החל לעבוד על תוכנית התקפה משלו, ובה העדיף מתקפה רחבת היקף ששילבה שש נושאות מטוסים. גנדה היה אחראי למרבית האימונים לקראת המבצע, במיוחד לימוד טקטיקות חדשות לירי טורפדו במים רדודים, שימוש במטוסים טקטיים להפצצה ותאום פעולותיהן של מספר נושאות מטוסים בו זמנית.
ההפתעה שהושגה בהתקפה על פרל הארבור הביאה לניצחון מוחץ לצד היפני, שהטביע שתים עשרה אוניות מלחמה והשמיד מעל 180 מטוסים אמריקאים. היפנים לא איבדו אף כלי שיט ו-29 מטוסים בלבד אבדו. במהלך ששת החודשים הבאים של המערכה באסיה ובאוקיינוס השקט הפליגו כוחות הצי הקיסרי היפני במימי האוקיינוס השקט והאוקיינוס ההודי והסבו נזק כבד לכוחות בעלות הברית. בקרב מידוויי, בו איבד הצי היפני ארבע נושאות מטוסים מתוך שש, התהפכו היוצרות, ומצבו של הצי החל להדרדר.
גנדה השתתף אישית בקרבות רבים במהלך מלחמת העולם השנייה. הוא היה טייס קרב ידוע וצבר מעל ל-3,000 שעות טיסה. לקראת סוף המלחמה הוא ארגן יחידה אווירית שהיוותה תחליף לקמיקזה שנקראה "343 קוֹקוּטַאי." גנדה האמין אף לקראת סוף המלחמה שהטייסים היפנים מסוגלים לעמוד בפני הטייסים האמריקאים המנוסים, בהינתן להם הכשרה ראויה ומטוסים חדישים.
כוחות ההגנה העצמית של יפן ושערוריית לוקהיד
עם התפרקות הצי הקיסרי היפני הגיעה לקיצה הקריירה הצבאית של גנדה. הוא שב לתפקיד פעיל ב-1954 כחבר בזרוע האוויר של כוחות ההגנה העצמית של יפן, ולבסוף הגיע לדרגת גנרל ולאח מכן היה ראש המטה.
בסוף שנות ה-50 היה מעורב גנדה בשערורייה פוליטית סביב שדרוג מטוסי ה-F-86 סייבר. הזרוע האווירית וסוכנות ההגנה רצו את ה-F-11 טייגר, אך לחץ מצד לוקהיד, ואף שמועות על שוחד, על שר האוצר אייסאקו סאטו ועל יושב-ראש המועצה לחקר ענייני מדיניות, איצ'ירו קונו, הביאו לבסוף לרכישת המתחרה F-104 סטארפייטר. גנדה הטיח ביקורת פומבית בטייגר וניסה להטות את הכף לטובת המטוס של לוקהיד. באוגוסט 1959 התמנה גנדה לראש המטה של הזרוע האווירית, ובמסגרת תפקידו הוא סיכם את עסקת הרכישה מלוקהיד.
פוליטיקה
לאחר שפרש מהצבא ב-1962 נבחר גנדה לבית היועצים, הבית העליון של הרשות המחוקקת, כחבר המפלגה הליברלית-דמוקרטית. הוא היה אחד ממספר קצינים-לשעבר שנכנסו לפוליטיקה, והתמקמו בעיקר בקצה הימני של הקשת הפוליטית ביפן. גנדה נותר פעיל בפוליטיקה במשך מעל לעשרים שנה כראש מחלקת ההגנה של המועצה לחקר ענייני מדיניות של המפלגה הליברלית-דמוקרטית, והיה אחד מהקוראים לביטול סעיף 9 של החוקה היפנית, האוסר על המדינה לקיים מלחמה, ולהקמת הצבא מחדש. הוא אף היה אחד מהמתנגדים הבולטים לחתימת יפן על האמנה למניעת הפצת נשק גרעיני על בסיס העובדה שייתכן שבעתיד תאלץ יפן להתחמש בנשק גרעיני משלה.
גנדה נפטר ב-15 באוגוסט 1989, 44 שנים בדיוק לאחר כניעת יפן במלחמת העולם השנייה, ויום אחד לפני יום הולדתו ה-85. הוא הותיר אחריו אישה ושלושה ילדים.
משפט ההתמדה של סילבסטר
באלגברה ליניארית, משפט ההתמדה של סילבסטר קובע שסימנם של המקדמים בתבנית ריבועית אלכסונית מעל הממשיים אינו תלוי בבסיס שבו היא מתוארת. מבחינה גאומטרית, המשפט מתבטא בכך שהטיפוס של צורה המוגדרת על ידי תבנית ריבועית (כגון: אליפסה, פרבולה או היפרבולה) אינו משתנה כשמסובבים, מותחים או משקפים את המרחב שבו היא מוגדרת.
מבוא
אחד השימושים הנאים של תורת המטריצות הוא לתיאור ולטיפול בתבניות ריבועיות, שהן פונקציות כדוגמת. (נניח מעתה שהמאפיין של שדה הבסיס שונה מ-2). פונקציות כאלה אפשר לייצג על ידי מטריצה בצורה כאשר A היא מטריצה סימטרית, והוקטור הוא \ v=(x,y,z). בייצוג כזה, החלפה ליניארית של המשתנים שקולה להחלפת המטריצה A במטריצה \ P^{T}AP כאשר P מטריצה הפיכה.
כל מטריצה מן הצורה \ P^{T}AP (כאשר P הפיכה) "חופפת" למטריצה A, והגדרה זו קובעת יחס שקילות בין מטריצות, הנקרא יחס החפיפה. לדוגמה, סידור מחדש של השורות ושל העמודות של A (באותו אופן) מהווה חפיפה, המתארת החלפת משתנים. אפשר לסכם ולומר שמטריצות המצויות באותה מחלקת חפיפה מייצגות, עקרונית, את אותה תבנית ריבועית.
אפשר להוכיח שכל מטריצה סימטרית חופפת למטריצה אלכסונית; באופן דומה, אפשר להביא כל תבנית ריבועית לצורה אלכסונית, ללא גורמים מהצורה \ xy, שאותה קל יותר לנתח. לדוגמה, הצבת המשתנים מביאה את התבנית f לצורה.
כאשר מדובר בתבנית שמקדמיה הם מספרים ממשיים, כל מספר שקול, עד כדי ריבוע, לאחד מבין המספרים \ +1,-1,0, ולכן אפשר להביא את התבנית לצורה שקולה, שאלו מקדמיה. לדוגמה, את התבנית f אפשר להעביר לצורה. באופן דומה, כל תבנית ריבועית ממשית (בת n משתנים) שקולה לתבנית אלכסונית מן הצורה.
משפט יעקובי מספק שיטה חישובית למציאת הצורה האלכסונית, שממנה אפשר להסיק גם על המבנה והתכונות של מטריצות חיוביות ומטריצות בעלות תכונות קרובות.
משפט סילבסטר
הצגנו הצבה המביאה את התבנית f לצורה אלכסונית שבה הסימנים הם \ +,+,-. לכאורה, ייתכן שהצבה אחרת תביא את אותה תבנית לצורה אלכסונית אחרת, שבה המקדמים הם \ +,-,-. משפט סילבסטר מבטיח שהדבר בלתי אפשרי.
משפט סילבסטר: אם f היא תבנית ריבועית ב- n משתנים מעל הממשיים, אז היא שקולה לתבנית אלכסונית אחת ויחידה מן הצורה. במילים אחרות, כל מטריצה סימטרית ממשית חופפת למטריצה אלכסונית אחת ויחידה שבה אברי האלכסון הם 0, 1 או 1- (עד-כדי סדר).
המספר k+s נקרא "דרגת התבנית", והמספר k-s הוא "סימן סילבסטר של התבנית" (או של המטריצה המייצגת שלה).
שימושים בגאומטריה
חתכי חרוט, גופי הסיבוב שלהם, והכללות מממד גבוה, מתוארים כולם על ידי תבניות ריבועיות ומשוואות מן הצורה. משפט סילבסטר מראה שאפשר במקרה כזה להביא את התבנית הריבועית לצורה אלכסונית ולמיין את התבניות על-פי מספר הסימנים החיוביים והשליליים. לדוגמה: במרחב התלת-ממדי, כל משוואה הומוגנית מן הצורה הנזכרת לעיל אפשר להביא (על ידי שינוי בסיס, כלומר סיבוב, מתיחה ושיקוף) לאחת מבין הצורות הבאות: (כדור),   (היפרבולואיד חד-יריעתי),  (היפרבולואיד דו-יריעתי),  או  או \ x^2=-1 (קבוצה ריקה), \ x^2+y^2=1 (גליל), \ x^2-y^2=1 (יריעה היפרבולית לא קשירה), \ x^2=1 (זוג מישורים מקבילים),  (נקודה),   (חרוט כפול), \ x^2+y^2=0 (ישר), \ x^2=0 (מישור) או \ x^2-y^2=0 (זוג מישורים נחתכים).
במעט יותר מאמץ אפשר לטפל גם ביריעות ריבועיות לא הומוגניות, כדוגמת. בדרך כלל, הזזה של המרחב מאפשרת להביא את היריעה המתוארת על ידי משוואה לא הומוגנית, לצורה הומוגנית.
הוכחת המשפט
נניח ש- \ A,A' שתי מטריצות אלכסוניות מעל הממשיים, ושהן חופפות זו לזו, כלומר, קיימת מטריצה הפיכה T כך ש-. אפשר להניח שאברי האלכסון בכל אחת מן המטריצות מסודרים - החיוביים קודמים לכל האחרים. נסמן ב- \ k,k' את מספר המקדמים החיוביים בשני האלכסונים. מנקודת המבט של תבניות ריבועיות, אפשר לנסח הנחה זו כך: קיים בסיס כך ש-  עבור \ i\leq k, ו-  אחרת; וכך גם עבור \ A', בשינויים המתחייבים.
נסמן ב- \ P את המרחב הנפרש על ידי, וב- \ ,N את המרחב הנפרש על ידי n-k הווקטורים האחרים בבסיס המתאים ל- A. באופן דומה, נגדיר \ P',N' עבור המטריצה \ A'. קל לראות שכל וקטור שונה מאפס במרחב \ P מקיים, בעוד שלכל וקטור במרחב \ N' מתקיים. לכן, לכל וקטור y במרחב \ T(N') מתקיים. הוכחנו שהמרחבים מוכרחים להיחתך טריוויאלית:. לכן סכומם הוא סכום ישר, והממדים מקיימים אבל טענה זו נכונה גם בחילופי התפקידים, ולכן \ k=k'. באופן דומה גם \ s=s'.
צבעוני ססגוני
צבעוני ססגוני (שם מדעי: Tulipa biflora, בעבר Tulipa polychroma) הוא גאופיט מהסוג צבעוני בעל פרחים לבנים וורודים.
צבעוני ססגוני
צבעוני ססגוני הוא צמח בעל בצל קטן בהשוואה לזה של צבעוני ההרים והוא גם מעמיק פחות בקרקע. צבעוני ססגוני גדל בישראל באזור הר הנגב ובמדרונות צפונית למכתש רמון. הפרחים הם בצבע לבן ורוד בצידם הפנימי ובצבע כתום צהוב בצד החיצוני, בעלי העטיף החיצוניים של הצבעוני הססגוני יש פס סגול. לצבעוני הססגוני פרח דמוי גביע בעל 6 עלי עטיף צבעוניים. גודל הפרחים הוא 2 עד 3 ס"מ. הגבעול מסתעף לשניים ונושא עליו שני פרחים. הפריחה בחודשים פברואר ומרץ.
פרידריך אולבריכט
גנרל פרידריך אולבריכט (בגרמנית: Friedrich Olbricht; 4 באוקטובר 1888 – 21 ביולי 1944) היה איש צבא גרמני, מחשובי פעילי ההתנגדות הגרמנית לנאציזם, ומראשי קשר העשרים ביולי שנועד להתנקש באדולף היטלר ולהפיל את המשטר הנאצי.
חייו עד לפרוץ מלחמת העולם השנייה
אולבריכט נולד בשנת 1888 בלייסניג, שבסקסוניה, בנו של הפרופסור למתמטיקה ריכארד אולבריכט.
לאחר שהשלים בחינות בתר-תיכוניות, בשנת 1907, הצטרף לרגימנט הרגלים ה-106 בלייפציג כלויטננט (סג"ם). הוא לחם כקצין במלחמת העולם הראשונה ובמהלכה הגיע לדרגת האופטמן (סרן). לאחר סיום המלחמה נותר בשירות קבע ברייכסווהר, צבאה של גרמניה שקוצץ על פי הסכם ורסאי לכדי 100,000 חיילים.
אולבריכט נישא לאווה קופל, ולזוג נולדו בן ובת.
בשנת 1926 קיבל את תפקיד "האחראי על צבאות זרים" במשרד ההגנה. בשנת 1933 התמנה לראש מטה דיוויזיה באזור דרזדן.
כבר מראשית הקריירה שלו גילה אולבריכט חשדנות ואי אמון כלפי המפלגה הנאצית כשם שגילו ידידיו הקרובים הנס אוסטר סגן ראש האבווהר (המודיעין הצבאי הגרמני), ארווין פון ויצלבן, גיאורג תומאס וקרל פרידריך גרדלר, ראש עיריית לייפציג. קשרים אלו קרבו אותו לקשר כנגד משטרו של היטלר, והוא הפך לאחד מראשיו.
במהלך ליל הסכינים הארוכות בשנת 1934 עת היה הוורמאכט מעורב בשיתוף פעולה שבשתיקה בחיסולם הפיסי של ראשי ה-SA, הציל אולבריכט מספר אנשים, כאשר הציב אותם לשירות צבאי תחת חסותו, וזאת לאחר שנאסרו כבר ויש להניח שלולא פעולה זו היו נורים.
בשנת 1935 מונה אולבריכט לראש המטה של קבוצת הארמייה הרביעית שמקום מושבה היה בדרזדן. בשנת 1938 מונה למפקד הדיוויזיה ה-24. באותה שנה היה בין הדורשים את הרהביליטציה של הגנרל ורנר פון פריטש שהודח מן הצבא עקב האשמה כי היה מעורב ברומן עם זונה ממין זכר. מאבק זה כשל.
עם פרוץ מלחמת העולם השנייה בשנת 1939 השתתף בפלישה לפולין כחלק מהקורפוס ה-10 שפעל במסגרת הארמייה השמינית, ואף עוטר בצלב הברזל. בפברואר 1940 מונה לגנרל חיל הרגלים, וקיבל מספר תפקידי מטה.
קשר העשרים ביולי
ב-20 ביולי 1944 הטמין שטאופנברג, ביחד עם שלישו ורנר פון האפטן את הפצצה במפקדתו של היטלר בראסטנבורג שבפרוסיה המזרחית. שטאופנברג והאפטן צפו בהתפוצצות והיו בטוחים שהיטלר מת. אז החלו במסע ארוך במטוס אל ברלין, שם חיכה להם אולבריכט. מסיבה שעדיין איננה ברורה לא החל אולבריכט בפעולות מעשיות לקידום הקשר, ולא הורה על התחלת "מבצע ולקיריה" עד שובם של שטאופנברג והאפטן מראסטנבורג. כך אבדו שלוש שעות יקרות.
מיד עם שובו של שטאופנברג, הורה אולבריכט לקצין בשם אלברכט מרץ פון קירנהיים להוציא לפועל את פקודת "ולקיריה". אז התערב ראש "צבא המולדת" הגנרל פרידריך פרום, וניסה למנוע את הוצאת הפקודה לפועל. אולבריכט הודיע לו שהוא במעצר, והמשיך בניסיונות לתפיסת השלטון.